cyanic-selkie/wikianc huggingface dataset:
অবলোহিত বিকিরণ
ফিজিওথেরাপিতে
শরীরে বিভিন্ন অঙ্গে ব্যাথা, মাংসপেশী শক্ত হয়ে যাওয়া, ঘাড় ও হাতের উপরিভাগের ব্যাথা বা ফ্রোজেন সোল্ডার এর ব্যাথা নিরাময়ে আক্রান্ত স্থানে আইআর রশ্মি প্রয়োগ করে ম্যাসাজ করা হয়। যার ফলে আক্রান্ত স্থানে রক্ত চলাচল সচল হয় এবং ব্যাথা প্রশমিত হয়। এই রশ্মির প্রভাবে রক্ত সংবহন এবং কোষের জৈবিক কার্যকলাপ বৃদ্ধি পায়। এটি সমস্ত দেহের তাপমাত্রা বৃদ্ধি না করে ত্বকের প্রয়োজনীয় জায়গায় তাপ বৃদ্ধি করে এবং ত্বকে শিথিলতা আনে। রক্তনালীগুলোকে প্রশস্ত করে এবং ত্বকে রক্ত পরিবহনের মাত্রা বৃদ্ধি করে ত্বকের কোষ কলাকে উদ্দীপ্ত করে। কোষ কলার মেটাবলিজম বা কার্যকারিতা বৃদ্ধি করে ও ত্বকের রাসায়নিক পরিবর্তনে সাহায্য করে। যেহেতু এই রশ্মি ত্বকের গভীরে পৌঁছে ফলে ত্বকের সেই অংশটুকুতে সামান্য গরম ও আরাম অনুভূত হয়, রক্তসঞ্চালন বৃদ্ধি পায় এবং ক্ষতিগ্রস্ত মাংসপেশীগুলো শিথিল হয়ে ব্যাথা-বেদনা দূর হয়।
প্রতিরক্ষা ব্যবস্থায়
আইআর সিকিউরিটি অ্যালার্ম সিস্টেম যেকোনো মুভমেন্ট শনাক্ত করে অ্যালার্ম বাজাতে পারে। এই ধরনের প্রতিরক্ষা ব্যবস্থা ব্যাংক, হাসপাতাল, অফিস, বাসাবাড়ি বা যেকোনো স্থানে ব্যবহারযোগ্য। সাধারণত আইআর এলইডি এর রেঞ্জ ২ মিটার। তবে একে লেন্স দ্বারা বিবর্ধিত করা যায়। আইআর ডায়োড মানব চোখে অদৃশ্য হওয়ায় এটা তুলনামূলক বেশি ব্যবহৃত হয়।
তথ্য আদান প্রদানে
মোবাইল ফোনে কিছুদিন আগেও অবলোহিত রশ্মি দিয়ে তথ্য আদান-প্রদান করা হত। টিভি, সিডি প্লেয়ার, মিউজিক সিস্টেম সহ যাবতীয় ইলেকট্রনিক যন্ত্রের রিমোট কন্ট্রোলে অবলোহিত রশ্মি ব্যবহার করা হয়।
পাঠাগার ঢিবি
পাঠাগার ঢিবি বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। এটি কালীগঞ্জ উপজেলার বারোবাজার ইউনিয়নের তাহেরপুর সড়ক থেকে ১৫০ মিটার উত্তরে মিঠাপুকুর মৌজায় অবস্থিত।
ইতিহাস
thumb|পাঠাগার মসজিদ বাংলাদেশ প্রত্নতত্ত্ব অধিদপ্তর ১৯৯৩ সালে খনন কাজ চালিয়ে এই ঢিবিতে একটি প্রাচীন মসজিদ আবিষ্কার করে। মসজিদের উপরের অংশ ব্যাপকভাবে ক্ষতিগ্রস্ত হয়ে গেছে। ২০০৭ সালে বাংলাদেশ প্রত্নতত্ত্ব অধিদপ্তর আবিস্কৃত মসজিদটির ১.৭০ মিটার উচ্চতা পর্যন্ত দেওয়াল সংস্কার করে। প্রত্নতত্ত্ববিদেরা অনুমান করেন মসজিদটি সুলতানী আমলে নির্মিত।
নামকরণ
জনশ্রুতি আছে সুলতানী আমলে এই ঢিবিটি একটি সমৃদ্ধ পাঠাগার ছিল। সেই সময় এখানে লেখাপড়া, কোরআন ও হাদিসের পাঠদান হতো। এছাড়া পড়ার জন্য এখানে বিভিন্ন রকমের বইপত্র পাওয়া যেত। এজন্য স্থানটি পাঠাগার ঢিবি নামে পরিচিত ছিল।
বিবরণ
আয়তাকৃতির পাঠাগার ঢিবিটির দৈর্ঘ্য ১৫ মিটার ও প্রস্থ ১২ মিটার। খননের ফলে আবিস্কৃত মসজিদটি তুলনামূলকভাবে ছোট ও বর্গাকৃতির। মসজিদটির প্রত্যেক বাহুর দৈর্ঘ্য ৬.৯ মিটার এবং দেয়ালের পুরুত্ব ১.৩৮ মিটার। মসজিদের চার কোণায় রয়েছে অষ্টভুজাকৃতির টাওয়ার, যার নিচে দিগন্ত রেখাকৃতির বাঁধন রয়েছে। উত্তর, দক্ষিণ ও পূর্ব দিকে একটি করে তিনটি প্রবেশপথ রয়েছে। সবকটি প্রবেশ পথের প্রান্ত সীমা জ্যামিতিক নকশা সংবলিত সমকোনী ফ্রেম দিয়ে বাঁধানো। পশ্চিম পাশে দেয়ালে একটি অর্ধাবৃত্তাকৃতির মেহরাব রয়েছে। মেহরাবের ভিতর দিকে পোড়ামাটির নকশা আঁকা আছে। মসজিদটি এক গম্বুজ বিশিষ্ট ও লাল ইটের তৈরি। এর পাশে রয়েছে একটি বড় দিঘি, যার নাম পিঠেগড়া পুকুর।
ওল্যান্ড রুটস
ওল্যান্ড রুটস হল ওল্যান্ড, সুইডেনের একটি বার্ষিক রেগে সঙ্গীত উৎসব। এটি ২০০৪ সাল থেকে জুন বা জুলাই মাসে প্রায় ২,০০০ দর্শক নিয়ে অনুষ্ঠিত হয়। সামান্য সহিংসতা এবং অল্প কিছু গ্রেপ্তারের পর উৎসবটি তুলনামূলকভাবে শান্ত বলে পরিচিতি পেয়েছে।।
মৌমিতা তাশরিন নদী
মৌমিতা তাশরিন নদী (নদী নামে সুপরিচিত) একজন বাংলাদেশী প্লেব্যাক গায়িকা।  তার বিভিন্ন স্টুডিও অ্যালবাম প্রকাশিত হয়েছে, যার মধ্যে সংগীত শিল্পী  সানিয়া সুলতানা লিজার সাথে  "চাঁদমুখ" নামে দ্বৈত অ্যালবাম রয়েছে। পোড়ামন ২ চলচ্চিত্রের জন্য তিনি সংগীত শিল্পী আকাশের সাথে সুতো কাটা ঘুড়ি গানে কণ্ঠ দেন যা ইউটিউবে খুব জনপ্রিয় হয়।
পেশা
২০১০ সালে তিনি চ্যানেল আই সেরা কণ্ঠ প্রতিযোগিতায় অংশগ্রহণ করেন ও দ্বিতীয় রানার আপ হন। পরবর্তীতে ২০১৩ সালে তিনি উচ্চশিক্ষা অর্জনের জন্য রাজশাহী থেকে ঢাকায় স্থানান্তরিত হন। ২০১৫ সালে, তিনি তার প্রথম স্টুডিও অ্যালবাম 'নদী' প্রকাশ করেন, যেটি অনেক সাফল্য অর্জন করে। তিনি অ্যালবামে দশজন ভিন্ন গীতিকার এবং নয়জন সঙ্গীত পরিচালকের সাথে কাজ করেন। এর পর, তিনি চলচ্চিত্র এবং অ্যালবামে গান গেয়েছেন। ২০১৬ সালে, তিনি ক্লোজআপ ১ জয়ী লিজার সাথে দ্বৈত অ্যালবাম চাঁদমুখ প্রকাশ করেন। একই বছর, তিনি ভালোবাসা দিবসে 'খুনসুটি' নামে শাস্ত্রীয় আধুনিক সংকলন গানের একটি সংগীত ভিডিও প্রকাশ করেন। ২০১৮ সালের জানুয়ারিতে, তিনি গায়ক আসিফ আকবরের সাথে "আজ হারাই" গান রেকর্ড করেছিলেন। তিনি তার পরবর্তী অ্যালবামটি ২০১৮ সালে ভালোবাসা দিবসে প্রকাশ করেন।
কলাবিদ্যায় স্নাতক
কলাবিদ্যায় স্নাতক একটি প্রথম স্তরের উচ্চশিক্ষায়তনিক উপাধি যা এমন একজন উচ্চশিক্ষার্থীকে প্রদান করা হয়, যে মানববিদ্যা, কলাবিদ্যা বা সামাজিক বিজ্ঞান ক্ষেত্রে তিন থেকে চার বছর মেয়াদী বহুসংখ্যক পূর্বনির্ধারিত পাঠক্রম (কোর্স) সফলভাবে সমাপ্ত করেছে।  এটিকে ইংরেজি ভাষাভিত্তিক উচ্চশিক্ষা ব্যবস্থায় "ব্যাচেলর অব আর্টস" (Bachelor of Arts) বা সংক্ষেপে "বিএ" (BA) বলা হয়।
কলাবিদ্যায় স্নাতক বিশ্বব্যাপী বিশ্ববিদ্যালয় বা বিশ্ববিদ্যালয় পর্যায়ের মহাবিদ্যালয়গুলিতে সর্বাধিক সংখ্যায় প্রদানকৃত উচ্চশিক্ষায়তনিক উপাধি। বেশিরভাগ বিশ্ববিদ্যালয়ে উদারপন্থী কলাবিদ্যা শিক্ষাক্রম (যেমন মানববিদ্যা, কলাবিদ্যা, সামাজিক বিজ্ঞান, ভাষাবিজ্ঞান, সাংস্কৃতিক বিদ্যা, ইত্যাদি) অনুসরণকারী শিক্ষার্থীদেরকে এই উপাধি প্রদান করা হয়। তবে কিছু কিছু ক্ষেত্রে তথ্যবিজ্ঞান ও ব্যবসায়িক বিজ্ঞানসমূহের জন্যও কলাবিদ্যায় স্নাতক উপাধি প্রদান করা হতে পারে। এছাড়া কিছু ঐতিহ্যবাহী বিশ্ববিদ্যালয় যেমন যুক্তরাজ্যের কেমব্রিজ বিশ্ববিদ্যালয় ও অক্সফোর্ড বিশ্ববিদ্যালয় তাদের সমস্ত পাঠ্যবিষয়ের জন্যই, এমনকি বৈজ্ঞানিক পাঠ্যবিষয়গুলির জন্যও কলাবিদ্যায় স্নাতক উপাধি প্রদান করে থাকে। যুক্তরাজ্যে ও ব্রিটিশ ঔপনিবেশিক বলয়ভুক্ত কিছু দেশে তিন বছর মেয়াদী শিক্ষাক্রম সমাপ্ত করলে সেটিকে প্রাথমিক স্নাতক বলা হয়, অন্যদিকে চার বছর মেয়াদী শিক্ষাক্রম শেষ করলে সেটিকে সম্মানসহ স্নাতক বলা হয়।
লৌহ ক্রুশ
এই তকমাটি সাধারণত সামরিক বাহিনীদের দেয়া হয়েছিলো তবে দ্বিতীয় বিশ্বযুদ্ধে বেসামরিক ভাবে পাইলট হিসেবে বীরত্বের পরিচয় দেওয়াতে হ্যানা রেইচকে আইরন ক্র্স ফার্স্ট ক্লাস এবং সেকেন্ড ক্লাস এবং মেলিটা শেনক পান আইরন ক্রস সেকেন্ড ক্লাস উপাধি।
আইরন ক্রস এর নকশা কালো এবং সাদা বা ধূসর রঙের বর্ডার রয়েছে।এই নকশাটি টিউটনিক বা আদি-জার্মান সাম্রাজ্যের প্রতিনিধিত্ব করে।
বর্তমানে আইরন ক্রস এর ব্যবহার জার্মান আধুনিক সশস্ত্র বাহিনী বুন্ডেসওয়ের এ কিছুসংখ্যক পদবি তকমাতে ব্যবহৃত হয়।
ইস্ট-ওয়েস্ট মেট্রো সুড়ঙ্গ বিপর্যয়
ইস্ট-ওয়েস্ট মেট্রো সুড়ঙ্গ বিপর্যয় ২০১৯ সালের ৩১ অগাস্ট কলকাতা মেট্রোর লাইন ২-এর অন্তর্গত ইস্ট-ওয়েস্ট মেট্রো সুড়ঙ্গ খননকালে ঘটা বিপর্যয়কে নির্দেশ করে।
পটভূমি
মেট্রো ও আইটিটি সিমেন্টের আধিকারিকরা বউবাজার এলাকার গৌর দে লেনের বাসিন্দাদের জানান যে ‘এই এলাকারর নীচে মেট্রোর টানেল তৈরি হবে’। নিরাপত্তার কথা মাথায় রেখেই বাড়ি ছাড়ার বিজ্ঞপ্তি প্রদান করা হয় এবং ২১ আগস্টের মধ্যে বাড়ি ছাড়ার কথা বলা হয়।
২৩ অগাস্টের মধ্যে লোহার বিমের দ্বারা বাড়ির কাঠামো ধরে রাখার চেষ্টা করা হয়। সারা বাড়ি জুড়ে একাধিক জায়গায় রয়েছে ফাটল তৈরি হয়।
ঘটনা
কলকাতা মেট্রোর ইস্ট-ওয়েস্ট করিডরের পশ্চিমমুখী সুড়ঙ্গের টানেল বোরিং মেশিন ২০১৯ সালের ৩১ অগাস্ট বউবাজার এলাকার মাটির নীচে একুয়াফায়রে অঘাত করে। ফলে সুড়ঙ্গের মধ্যে জল প্রবেশ করে। কলকাতা পুরসভার বৌবাজার থানা এলাকার ৪৮ নম্বর ওয়ার্ডের দুর্গা পিথুরি লেনে একাধিক বাড়িতে ৩১ অগাস্ট সন্ধ্যায় বড় বড় ফাটল তৈরি হয় ও বাড়ি থেকে চাঙড়ও ভেঙে পড়ে। স্থানীয়দের অভিযোগ, ইস্ট-ওয়েস্ট মেট্রোর ভূগর্ভস্থ অংশের কাজের জন্যই বাড়িসমূহে ফাটলের সৃষ্টি হয়। সন্ধ্যা ৭টা নাগাদ ভূমিকম্পের মতো এলাকার বেশ কয়েকটি বাড়ি কাঁপতে শুরু করে। একই সারির কয়েকটি বাড়ির দেওয়াল ও মেঝেতে ফাটল দেখা যায়। ভয় পেয়ে বাসিন্দারা রাস্তায় নেমে আসেন। ১৩এ দুর্গা পিথুরি লেনের তিনতলা বাড়িটির দেওয়াল ও মেঝেতে বড় বড় ফাটল তৈরি হয়। বাসিন্দাদের অভিযোগ করেন, যে “মেট্রোর কাজের জন্য আগাম সতর্কবার্তা দেওয়া হয়নি”।
উদ্ধার প্রচেষ্টা
ইস্ট-ওয়েস্ট মেট্রোর বিবাদী বাগ থেকে শিয়ালদহ পর্যন্ত মেট্রো লাইন নিয়ে যাওয়ার জন্য টানেল বোরিংয়ের জেরে বৌবাজার এলাকায় ২২ বাড়ি ব্যাপক ভাবে ক্ষতিগ্রস্ত হয় ও একাধিক বাড়ির অংশ ভেঙে পড়েছে। পুরসভার পক্ষ থেকে পাওয়া প্রথমে ২৮৪ জন বাসিন্দাকে শহরের বিভিন্ন হোটেলে সরিয়ে নিয়ে যাওয়া হয়।
পরবর্তী ফল
বৌবাজার চত্বরে মেট্রো সুড়ঙ্গ বিপর্যয় কারণে একটি স্বেচ্ছাসেবী সংস্থা কলকাতা হাইকোর্টে মামলা দায়ের করে। সেই মামলার পরিপ্রেক্ষিতে কলকাতা হাইকোর্ট ইস্ট-ওয়েস্ট মেট্রো রেলের কাজ বন্ধের নির্দেশ প্রদান করে। সেই সাথে আদালত ১৬ সেপ্টেম্বরের মধ্যে বৌবাজারের মেট্রোর সুড়ঙ্গ বিপর্যয়ের রিপোর্ট পেশ করতে নির্দেশ প্রদান করে। এছাড়াও, বৌবাজারের দুর্গা পিথুরি লেনের ক্ষতিগ্রস্ত পরিবারসমূহের একজন করে সদস্যকে তাঁদের বাড়িতে প্রবেশের অনুমতির নির্দেশ প্রদানের করে।
ক্যাম বেনক্রফট
খেলোয়াড়ী জীবন
১৬ অক্টোবর, ২০১১ তারিখে তাসমানিয়ার বিপক্ষে তার লিস্ট এ ক্রিকেটে অভিষেক ঘটে। এর এক সপ্তাহ পর প্রথম-শ্রেণীর ক্রিকেটে অভিষেক হন তিনি। আগস্ট, ২০১২ তারিখে আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় অংশগ্রহণের লক্ষ্যে দলে অন্তর্ভুক্ত হন। ঐ প্রতিযোগিতায় দলীয় অধিনায়ক উইলিয়াম বশিষ্ঠের পর দলের দ্বিতীয় শীর্ষস্থানীয় রান সংগ্রাহক হন। সর্বমোট ১৯৬ রান সংগ্রহ করেছিলেন তিনি।
বাংলাদেশ সফর, ২০১৫
১৪ সেপ্টেম্বর, ২০১৫ তারিখে আসন্ন বাংলাদেশ সফরে দুই টেস্টের সিরিজে অংশ নেয়ার জন্য স্টিভ স্মিথের অধিনায়কত্বে ক্রিকেট অস্ট্রেলিয়া কর্তৃপক্ষ ১৫-সদস্যের দল ঘোষণা করে। এতে ক্যাপবিহীন অবস্থায় অ্যান্ড্রু ফেকেটসহ তাকে অস্ট্রেলিয়া দলে অন্তর্ভুক্ত করা হয়।
সিঁথি সাহা
প্রাথমিক জীবন
সিঁথি তার মা থেকে গান শিখেছেন। অশোক সাহা ও প্রয়াত ওহীদুল হক ছিলেন সিঁথির সঙ্গীত পরামর্শদাতা। তিনি ছায়ানট ও সম্মেলন পরিষদ থেকে শাস্ত্রীয়, লোক এবং আধুনিক সঙ্গীত শিখেছিলেন। রবীন্দ্র সংগীতের জন্য চারটি জাতীয় পুরষ্কারসহ তিনি ঐ বছরে আরও ১০০ টি পুরস্কার লাভ করেছিলেন।
কর্মজীবন
সিঁথি ২০০৫ সালে, অ্যালবাম “কিছু বলবো বলে” এর সাথে রবীন্দ্রনাথ ঠাকুরের গানের সংকলন করেছিলেন। এটা বেশ  জনপ্রিয়তা অর্জন করে । ২০০৯ সালে, তিনি তার দ্বিতীয় অ্যালবাম “কল্পনা” প্রকাশ করেন, যার মধ্যে ১২ টি গান রয়েছে। তিনি তার প্রথম একক এবং তৃতীয় সামগ্রিক অ্যালবাম “গল্প পাতায়” এর ম্যাধ্যমে জাতীয় স্বীকৃতি পেয়েছিলেন। ২০১৫ সালে, তিনি তার চতুর্থ অ্যালবাম “মন বালিকা” প্রকাশ করেন। ১৩ মার্চ ২০১৬ এ, তিনি বাংলা সঙ্গীতে অবদান রাখার জন্য নিউজিল্যান্ডের অকল্যান্ডে অনুষ্ঠিত ইন্দো-বাংলাদেশ সাংস্কৃতিক উৎসবে বিশেষ সম্মাননা লাভ করেন।
মৌলামাইন
মৌলামাইন (মাউলামিয়াং নামেও ডাকা হতো; မတ်မလီု ; ; ), মায়ানমারের চতুর্থ বৃহত্তম শহর। এটি মৌলমেইন নামেও পরিচিত ছিল। এটি ইয়াংগুন থেকে ৩০০ কিমি দক্ষিণ-পূর্ব দিকে অবস্থিত। থাটন থেকে ৭০ কিমি দক্ষিণে অবস্থিত। থানলুইন নদীর মুখেই শহরটি অবস্থিত। এই শহরটি মায়ানমারের মন রাজ্যের রাজধানী এবং সবচেয়ে বড় শহর। এছাড়াও মায়ানমারের পূর্বাঞ্চলের সবচেয়ে বড় সমুদ্র বন্দর এই শহরে অবস্থিত।
শব্দের উৎস
মৌলামাইন নামটি এসেছে মন ভাষার মৌলমেইন শব্দ থেকে। মৌলমেইন শব্দটির অর্থ হচ্ছে কানা/এক-চোখ অন্ধ। কথিত আছে, একদা এখানে একজন মন রাজা ছিলেন যার কপালে আরেকটি চোখ ছিল, অর্থাৎ তার তিনটি চোখ ছিল। এই বাড়তি চোখ দিয়ে তিনি আশপাশের রাজ্যে কি হচ্ছে তা দেখতে পারতেন। পার্শবর্তী একটি রাজ্যের রাজা তার মেয়েকে তার সাথে বিয়ে দেন। এবং তিনি মেয়ের মাধ্যমে কৌশলে তার তৃতীয় চোখ নষ্ট করে দেন।
১৯ শতকের প্রমাণাদি থেকে এটা জানা যায় যে, এই জায়গাটিকে আগে মৌলমাইন বা মোলমাইন নামেও ডাকা হতো। মৌলমেইনে বসবাস করা মানুষদের বলা হতো মৌলমেনিয়ান।
সংস্কৃতি
মৌলামাইনে বিভিন্ন ধর্মের লোক বসবাস করে। তবে মন মানুষের সংখ্যাই বেশি যারা বৌদ্ধ ধর্মালম্বী। ব্রিটিশরা এবং আমেরিকা থেকে আগত মিশনারীরা এখানে খ্রিস্ট ধর্মের আবির্ভাব ঘটায়। তাই এখানে গির্জা, মন্দির, মসজিদ এমনকি আমেরিকার কিছু সংস্কৃতির ছোঁয়াও পাওয়া যায়।
উত্তর আমেরিকা থেকে প্রথম ককেশিয়ান প্রটেস্টেন্ট মিশনারী ছিলেন আডোনিরাম জাডসন। তিনি ১৮২৭ সালে এখানে প্রথম ব্যাপ্টিস্ট গির্জা তৈরি করেন। যদিও গির্জায় মন সংস্কৃতির বেশ খানিকটা ছাপ লক্ষ্য করা যায়। ২০১৫ সালে মিয়ানমারের যুক্তরাষ্ট্র দূতাবাস গির্জাটিকে পুনরায় সংস্কার করার জন্য ডাব্লিও এম এফ কে ১২৫০০ ডলার প্রদান করেন।
মৌলামাইনে রয়েছে মন স্টেট কালচালার জাদুঘর। এখানে মন মানুষ এবং একসময় থাকা কংবং রাণীর জিনিসপত্র রয়েছে।
শিক্ষা
মৌলামাইনে ১৩ টী সরকারি বিদ্যালয় রয়েছে, দুটি ইনস্টিটিউশন রয়েছে এবং তিনটি বিশ্ববিদ্যালয় রয়েছে।
মৌলামাইন বিশ্ববিদ্যালয় প্রতিষ্ঠিত হয় ১৯৫৩ সালে। মিয়ানমারের দক্ষিণ পূর্বাঞ্চলের প্রধান বিশ্ববিদ্যালয়গুলোর মধ্যে এটি একটি। কলা এবং বিজ্ঞানের বিষয়গুলোতে এটি স্নাতক এবং স্নাতকোত্তর ডিগ্রি প্রদান করে থাকে। কলা এবং বিজ্ঞান বিশ্ববিদ্যালয় হিসেবে এটি মিয়ানমারের তৃতীয় বিশ্ববিদ্যালয়। প্রথম বিশ্ববিদ্যালয় ছিল ইয়াংগুন বিশ্ববিদ্যালয় এবং দ্বিতীয় বিশ্ববিদ্যালয় ছিল মানডালা বিশ্ববিদ্যালয়। মিয়ানমারের খুব কম বিশ্ববিদ্যালয়ে সামুদ্রিক বিজ্ঞান বিষয়ে পড়ানো হয়। এর মধ্যে মৌলামাইন বিশ্ববিদ্যালয় অন্যতম। সেটসিতে এর একটি গবেষণাগার রয়েছে, মৌলামাইন শহর থেকে গবেষণাগারটির দুরত্ব প্রায় ৮৩ কিলোমিটার। মিয়ানমারে এ ধরনের গবেষণাগার এটাই প্রথম। মিয়ানমার কারিগরি বিশ্ববিদ্যালয় কারিগরি এবং প্রকৌশল বিষয়ে পড়িয়ে থাকে। মৌলামাইন শহরে ইয়েজিন কৃষি বিশ্ববিদ্যালয় নামে একটি কৃষি বিশ্ববিদ্যালয় রয়েছে। কৃষি মন্ত্রণালয় দ্বারা এটি পরিচালিত হয়। মৌলামাইন এডুকেশন কলেজ এবং মৌলামাইন ইনস্টিটিউট শহরের ভেতরেই অবস্থিত।
১৮৬০ সালে এই শহরে দে লা সাল্লে ব্রাদার্স সেইন্ট প্যাট্রিক স্কুল প্রতিষ্ঠা করে। শিন মাহা বৌদ্ধঘোষা ন্যাশনাল স্কুল ১৮৯৯ সালে প্রতিষ্ঠিত হয়।
এখানের মং শা ল ছিলেন প্রথম কোন বার্মিজ ছাত্র যিনি পশ্চিমা বিশ্বে পড়াশুনা করতে যান। ১৮৬৪ সালে বাকনেল বিশ্ববিদ্যালয় থেকে তিনি ওষধি বিদ্যায় ডিগ্রি অর্জন করেন।
ক্রীড়া
মৌলামাইনের প্রধান স্টেডিয়াম ইয়ামানিয়া স্টেডিয়াম যা ১০০০০ দর্শক ধারণ করতে পারে। সাউদার্ন মিয়ানমার এফ সি এওং মিয়ানমার ন্যাশনাল লিগ ফুটবল ক্লাব এই স্টেডিয়ামটি ব্যবহার করে।
ইয়াঙ্গুন আন্তর্জাতিক বিমানবন্দর
ইয়াঙ্গুন আন্তর্জাতিক বিমানবন্দর  হলো মায়ানমারের প্রথম এবং সবচেয়ে ব্যস্ত আন্তর্জাতিক বিমানবন্দর। এই বিমানবন্দরটি কেন্দ্রীয় ইয়াঙ্গুন থেকে ১৫ কিলোমিটার (৯.৩ মাইল) উত্তর দিকের শহর মিংল্রাডনে অবস্থিত। মায়ানমারের দশটি বিমান পরিবহন সংস্থার সবগুলি এবং প্রায় ৩০টি আন্তর্জাতিক বিমান পরিবহন সংস্থা ইয়াঙ্গুন আন্তর্জাতিক বিমানবন্দরে হতে তাদের কার্যক্রম পরিচালনা করে থাকে। অবস্থানগত কারণে এই বিমানবন্দরটি মিংল্রাডন বিমানবন্দর নামেও সাধারণ্যের নিকট পরিচিত।
ইতিহাস
দ্বিতীয় বিশ্বযুদ্ধ কালীন এই বিমানক্ষেত্রটি আরএএফ মিংল্রাডন নামে পরিচিত ছিলো এবং বিভিন্ন ধরনের যুদ্ধবিমান পরিচালনার ক্ষেত্রে এটি একটি বিমান ঘাঁটি হিসাবে ব্যবহৃত হতো; যেমনঃ আরএএফ ৬০ নং স্কোয়াড্রন ১৯৪১ সালের ফেব্রুয়ারি থেকে ১৯৪২ সালের ফেব্রুয়ারি পর্যন্ত ব্রিস্টল ব্লেনহেম ১-এর উড্ডয়ন, আরএএফ ৬৭ নং স্কোয়াড্রন ১৯৪১ সালের অক্টোবর থেকে ১৯৪২ সালের মার্চ পর্যন্ত ব্রীফস্টার এফ২এ বাফেলো এবং হকার হারিকেন ২-এর উড্ডয়ন, আরএএফ ১৩৫ নং স্কোয়াড্রন ১৯৪২ সালের জানুয়ারি-ফেব্রুয়ারিতে হকার হারিকেন ২-এর উড্ডয়ন, আরএএফ ৬৮১ নং স্কোয়াড্রন ১৯৪৫ সালের জুন থেকে সেপ্টেম্বর পর্যন্ত সুপারমেরিন স্পিটফায়ার-এর উড্ডয়ন এবং ৩য় স্কোয়াড্রন, চীনা বিমানবাহিনীর ১ম আমেরিকান স্বেচ্ছাসেবী দল (ফ্লাইং টাইগার্স) কারটিস পি-৪০-এর উড্ডয়ন কার্য এখান হতে পরিচালিত হয়েছিলো। টাইগার মথ এবং ওয়েস্টল্যান্ড লিসন্ডার্স-এর সহায়তায় এখানে বার্মার স্বেচ্ছাসেবক বিমান বাহিনীর একটি যোগাযোগকারী বিমান পরিবহন পরিচালিত হতো এবং ১২ বার্মা রাইফেলসের সদস্যরা এই বিমানবন্দরে বিমান বিধ্বংসী ব্যবস্থাপনা সহায়তার দায়িত্বে নিয়োজিত ছিল।
১৯৪৭ সালে কলকাতা মহানগর বিমানবন্দর কর্তৃপক্ষ কর্তৃক দ্বিতীয় বিশ্বযুদ্ধের সাবেক বিমানক্ষেত্র আরএএফ মিংল্রাডনে এই বিমানবন্দরটি নির্মাণ করা হয়। একদা দক্ষিণ-পূর্ব এশিয়ার সেরা বিবেচিত হওয়া এবং এই অঞ্চলের প্রধান বিমানবন্দর হিসেবে ব্যবহৃত হওয়া এই বিমানবন্দরটি সংস্কারবিহীনভাবে ফেলে রাখা হয় এবং এমনটি দীর্ঘ কয়েক দশক যাবৎ অব্যাহত থাকে, ইত্যবসরে কিছু নতুন প্রধান সংযোগস্থল, যেমনঃ সিঙ্গাপুরের চাঙ্গি বিমানবন্দর, ব্যাংককের সুবর্ণভূমি বিমানবন্দর এবং জাকার্তার সুকর্ণ-হাত্তা নির্মিত হয় এবং ইয়াঙ্গুনে প্রাপ্ত সুযোগ-সুবিধা সেসব বিমানবন্দরে স্থানান্তরিত হয়ে পড়ে।
২০১৬ সালের শুরুতে এই বিমানবন্দরটিকে প্রতি বছর ৬ মিলিয়ন যাত্রী পরিবহনের সক্ষমতায় উন্নীত করা হয়। বর্তমানে হান্থাওয়াড্ডী আন্তর্জাতিক বিমানবন্দর নামে একটি সম্পূর্ণ নতুন এবং বৃহত্তর আকারের বিমানবন্দর নির্মাণের পরিকল্পনা গ্রহণ করা হয়েছে, যেটি বৃহদায়তন এলাকা নিয়ে গড়ে তোলা হচ্ছে এবং ইয়াঙ্গুন থেকে কিছুটা দূরে অবস্থিত।
তামিলনাড়ু প্রিমিয়ার লিগ
তামিলনাড়ু প্রিমিয়ার লিগ (টিএনপিএল) হ'ল একটি পেশাদার টি-টোয়েন্টি ক্রিকেট লিগ যা ভারতের তামিলনাড়ু রাজ্যে প্রতিযোগিতা করে। লিগটি 2016 সালে তামিলনাড়ু ক্রিকেট এসোসিয়েশন (টিএনসিএ) দ্বারা গঠিত হয়েছিল। এটি প্রতি বছর জুলাই ও আগস্টে তামিলনাড়ুর আটটি জেলার প্রতিনিধিত্বকারী আট টি দল খেলে। সংকর সিমেন্টস শুরু থেকেই প্রতিযোগিতাটির স্পনসর করে চলেছে। প্রথম মরসুমের উদ্বোধন করলেন ভারতীয় ক্রিকেট দলের প্রাক্তন অধিনায়ক এমএস ধোনি। তারপরে এটি টুটি দেশপ্রেমিকরা জিতেছিলেন।
দিনা আলি লাসলুম
দিনা আলি লাসলুম (دينا علي السلوم; জন্ম ২৯ মার্চ ১৯৯৩) একজন সৌদি মহিলা যিনি সৌদি অভিভাবক আইন থেকে বাঁচতে অস্ট্রেলিয়ায় আশ্রয় নেওয়ার চেষ্টা করেছিলেন। কিন্তু তাকে ফিলিপাইন থেকে জোরপূর্বক সৌদি আরবে ফেরত পাঠানো হয়েছিল। তার বিমান যাত্রা ২০১৭ সালের ১০ এপ্রিল ম্যানিলার নিনয় অ্যাকুইনো আন্তর্জাতিক বিমানবন্দরে আটকানো হয়েছিল এবং ২০১৭ সালের ১১ এপ্রিল তারিখে সৌদি আরবে ফেরত পাঠানো হয়েছিল।
দিনার নথি ফিলিপিনো বিমানবন্দরের কর্মকর্তারা আন্তর্জাতিক অঞ্চলে বাজেয়াপ্ত করেছিলেন। ম্যানিলা বিমানবন্দরে একজন কানাডিয়ান পর্যটকের সহায়তায় একটি ভিডিও রেকর্ড করার পর তার ঘটনাটি সামাজিক মাধ্যমে ব্যাপকভাবে ছড়িয়ে পড়ে, যেখানে তিনি বলেছিলেন যে তিনি আশঙ্কা করেছিলেন যে তিনি সৌদি আরবে প্রত্যাবর্তন করলে তার পরিবার তাকে হত্যা করবে।  যাইহোক, শারীরিকভাবে প্রতিরোধ করা সত্ত্বেও, তাকে শেষ পর্যন্ত তার কাকারা ২০১৭ সালের ১১ এপ্রিল একটি বিমানে করে সৌদি আরবের রিয়াদে নিয়ে যান।
লন্ডন স্কুল অব ইকোনমিক্স মিডল ইস্ট সেন্টারের ভিজিটিং প্রফেসর মাদাভী আল-রশিদ মন্তব্য করেছেন যে দিনার ঘটনাটি "একটি ক্লাসিক ... যেখানে কেএসএ [সৌদি আরবের রাজ্য] রাষ্ট্র ও পরিবার নারীদের বিরুদ্ধে একে অপরকে সহযোগিতা করে।" সৌদি নারীদের তাদের দেশ ছেড়ে পালিয়ে যাওয়ার কারণগুলি বিভিন্ন, বেশিরভাগই নারীর অধিকারের তীব্র অভাবের কারণে। সৌদি অভিভাবকত্ব ব্যবস্থার অধীনে প্রাপ্তবয়স্ক মহিলাদের অবশ্যই একজন পুরুষ অভিভাবকের কাছ থেকে বিদেশ ভ্রমণ, বিবাহ, অথবা কারাগার থেকে মুক্তি পাওয়ার অনুমতি নিতে হবে এবং কাজ করতে বা স্বাস্থ্যসেবা পেতে অভিভাবকের সম্মতি প্রদান করতে হতে পারে। উপরন্তু, সবে মাত্র মহিলাদের গাড়ি চালানোর অধিকার দেওয়া হয়েছে। এই নিষেধাজ্ঞাগুলি জন্ম থেকে মৃত্যু পর্যন্ত স্থায়ী হয়, যেমন সৌদি রাষ্ট্রের দৃষ্টিতে নারীরা স্থায়ী বৈধ নাবালিকা।
তার ঘটনাটি বিশ্বব্যাপী লক্ষ লক্ষ সহানুভূতির সাথে বিশ্বব্যাপী ক্ষোভের জন্ম দেয়।
রিয়াদের উড়ানে জোরপূর্বক বোর্ডিং
সৌদি কর্মীরা জানান, ২০১৭ সালের ১১ এপ্রিল মঙ্গলবার রাতে ম্যানিলা থেকে রিয়াদগামী সৌদি আরব এয়ারলাইন্সের একটি উড়ানে লাসলুমকে জোর করে নিয়ে যাওয়া হয়। একজন সৌদি নারীবাদী একজন প্রত্যক্ষদর্শীর কাছ থেকে ভিডিওটি পেয়েছেন, তিনি জানিয়েছেন যে লাসলুমকে তার দুই কূটনীতিক কাকা এবং ফিলিপিনো পুলিশ জোর করে বিমানে তুলেছিল। হিউম্যান রাইটস ওয়াচ লাসলুমের ঘটনার সাথে যুক্ত চারজনের সাক্ষাৎকার নিয়েছে, যাদের মধ্যে দুজন বলেছে যে তারা ম্যানিলার নিনয় অ্যাকুইনো আন্তর্জাতিক বিমানবন্দরে তার সাথে কথা বলেছেন।
রিপাবলিক ভারত টিভি
রিপাবলিক ভারত বা '''আর. ভারত''' হল রিপাবলিক টিভি নেটওয়ার্ক পরিচালিত একটি ফ্রি-টু-এয়ার ভারতীয় হিন্দি-ভাষার সংবাদ চ্যানেল, যা ২ ফেব্রুয়ারি ২০১৯-এ চালু হয়েছে। অর্ণব গোস্বামী রিপাবলিক ভারতের মালিক এবং প্রধান সম্পাদক । এটি রিপাবলিক টিভির একটি বোন চ্যানেল।
ভারত
ভারতে ২ ফেব্রুয়ারি ২০১৯ সালে বিভিন্ন স্যাটেলাইট এবং কেবল প্ল্যাটফর্মের মাধ্যমে এটি প্রথম চালু করা হয়েছিল।
যুক্তরাজ্য
যুক্তরাষ্ট্রে স্থানীয়ভাবে কিউরেট করা প্রোগ্রাম এবং ইভেন্টগুলির সাথেও এটি জড়িত আছে।
সমান্তরাল ও শ্রেণি বর্তনী
right|thumb|একটি তড়িৎ উৎস ও তিনটি রোধের একটি শ্রেণি [[বর্তনী]] একটি বৈদ্যুতিক বর্তনী অর্থাৎ সমবায়   বা ইলেকট্রনিক সার্কিটের (Electronic circuit) উপাদানগুলি বিভিন্নভাবে সংযুক্ত করা হচ্ছে সিরিজ বা শ্রেণি বর্তনী (Series circuit) এবং অপরটি প্যারালাল বা সমান্তরাল বর্তনী (Parallel circuit)।
তুল্য রোধ (Equivalent resistance)
কোন বর্তনীতে বিদ্যমান রোধগুলোর পরিবর্তে যে বিশেষ মানের কোন রোধের জন্য বর্তনীতে বিভব এবং তড়িৎ প্রবাহ অপরিবর্তিত থাকে, সেই মানটিকে ঐ বর্তনীর তুল্য রোধ (Req) বলে ।
তুল্য রোধ দুই ধরনের হয়ে থাকে–
শ্রেণি সমবায় (Series circuit)
রোধের শ্রেণী সমবায় যখন কোন বর্তনীতে তার রোধগুলি গুলো একই পথে যুক্ত থাকে অর্থাৎ একটির শেষ প্রান্তের সাথে অপরটির প্রথম প্রান্ত যুক্ত থাকে তখন তাকে শ্রেণি বর্তনী বলে এবং এক্ষেত্রে বর্তনীর সকল উপাদানের মধ্যে দিয়ে একই পরিমাণ বিদ্যুৎ প্রবাহিত হয়।
একটি পরিবাহী তারে ইত্যাদি রোধ শ্রেণি সমবায়ে থাকলে, তুল্যরোধ(R) হবে–
সমান্তরাল সমবায় (Parallel circuit)
অপরদিকে যখন কোন বর্তনীতে সবগুলো রোধের প্রথম প্রান্ত একটিমাত্র সাধারণ বিন্দুতে এবং অপরপ্রান্ত অপর একটিমাত্র সাধারণ বিন্দুতে যুক্ত থাকে তখন সে বর্তনীকে বলা হয় সমান্তরাল বর্তনী। সমান্তরাল বর্তনীতে তার প্রত্যেক উপাদানের বিভব পার্থক্য একই থাকে।
একটি পরিবাহী তারে ইত্যাদি রোধ সমান্তরাল সমবায়ে থাকলে, তুল্যরোধ (R) হবে–
দুটি রোধ R' ও R'' সমান্তরাল সমবায়ে থাকলে, তুল্য রোধ হবে–
আহসান এইচ মনসুর
আহসান এইচ মনসুর একজন বাংলাদেশী অর্থনীতিবিদ এবং বাংলাদেশের পলিসি রিসার্চ ইনস্টিটিউটের পরিচালক। তিনি ব্র্যাক ব্যাংক লিমিটেডের চেয়ারম্যান। তিনি ওয়ালটনের একজন স্বাধীন পরিচালক।
জীবনের প্রথমার্ধ
মনসুর ১৯৭৪ সালে ঢাকা বিশ্ববিদ্যালয় থেকে অর্থনীতিতে স্নাতক সম্পন্ন করেন। তিনি ১৯৭৬ সালে ঢাকা বিশ্ববিদ্যালয়ের প্রভাষক হন। তিনি ১৯৭৭ সালে ম্যাকমাস্টার বিশ্ববিদ্যালয় থেকে অর্থনীতিতে স্নাতকোত্তর সম্পন্ন করেন। তিনি ১৯৮২ সালে ওয়েস্টার্ন অন্টারিও বিশ্ববিদ্যালয় থেকে পিএইচডি করেন।
কর্মজীবন
মনসুর ১৯৮১ সালে আন্তর্জাতিক মুদ্রা তহবিলে যোগদান করেন। তিনি ১৯৮৩ থেকে ১৯৮৯ সাল পর্যন্ত আন্তর্জাতিক মুদ্রা তহবিলের ফিসকাল অ্যাফেয়ার্স বিভাগে কাজ করেছেন। ১৯৯১ থেকে ১৯৯৫ সাল পর্যন্ত, মনসুর আন্তর্জাতিক মুদ্রা তহবিলের নীতি উন্নয়ন ও পর্যালোচনা বিভাগ এবং মধ্যপ্রাচ্য বিভাগে দায়িত্ব পালন করেন।
মনসুর ১৯৮৯ সালে অর্থমন্ত্রী ওয়াহিদুল হকের অর্থ উপদেষ্টা নিযুক্ত হন এবং ১৯৯১ সাল পর্যন্ত দায়িত্ব পালন করেন। ১৯৯৬ থেকে ২০০৭ সাল পর্যন্ত, তিনি আন্তর্জাতিক মুদ্রা তহবিলের মধ্যপ্রাচ্য ও মধ্য এশিয়া বিভাগে দায়িত্ব পালন করেন। ১৯৯৪ থেকে ২০০৭ সাল পর্যন্ত, তিনি আফগানিস্তান, পাকিস্তান, জর্ডান, কুয়েত, ওমান, সুদান এবং ইয়েমেনে আন্তর্জাতিক মুদ্রা তহবিলের সিনিয়র আবাসিক প্রতিনিধি হিসেবে দায়িত্ব পালন করেছেন।
মনসুর বাংলাদেশ পলিসি রিসার্চ ইনস্টিটিউটে নির্বাহী পরিচালক হিসেবে যোগ দেন। মনসুর অবসর নেওয়ার পর স্যার ফজলে হাসান আবেদের স্থলাভিষিক্ত হয়ে ২৭ আগস্ট ২০১৯ তারিখে ব্র্যাক ব্যাংকের চেয়ারম্যান নিযুক্ত হন। তিনি পলিসি ইনসাইটসের সম্পাদকীয় উপদেষ্টা বোর্ডের সদস্য।
মনসুর বাংলাদেশ সরকারের জিডিপি পরিসংখ্যান নিয়ে প্রশ্ন তুলেছিলেন যা ২০১৯ সালে সামষ্টিক অর্থনৈতিক সূচকের সাথে মেলেনি যখন অর্থনীতির মন্দার পূর্বাভাস দিয়েছিল। তিনি বাংলাদেশে কোভিড-১৯ মহামারীর সময় অর্থনীতির জন্য ধৈর্যের প্রয়োজনীয়তার বর্ণনা দিয়েছেন। ২০২০ সালের সেপ্টেম্বরে, তিনি বলেছিলেন যে অর্থনীতি পুনরুদ্ধার হচ্ছে। তিনি মুদ্রাস্ফীতি নিয়ন্ত্রণে মুদ্রানীতি ব্যবহারের সুপারিশ করেন। তিনি এস আলম গ্রুপ তাদের বিদ্যমান ব্যাংক থেকে ঋণ ব্যবহার করে ব্যাংক কেনার বিষয়ে সমালোচনামূলক কথা বলেছেন। তিনি ঋণ খেলাপি কমাতে আর্থিক খাতে সংস্কারের আহ্বান জানান। ২০২৩ সালে, তিনি বলেছিলেন যে বাংলাদেশের অর্থনৈতিক ধাক্কা সরকারের নিষ্ক্রিয়তার ফলাফল এবং সম্পূর্ণরূপে বাহ্যিক কারণের উপর ভিত্তি করে নয়।
২০২১–২২ কাতারে আফগানিস্তান ক্রিকেট দল বনাম নেদারল্যান্ডস
নেদারল্যান্ডস পুরুষ ক্রিকেট দল ২০২২ সালের জানুয়ারি মাসে আফগানিস্তানের বিরুদ্ধে তিনটি একদিনের আন্তর্জাতিক (ওডিআই) ম্যাচ খেলার জন্য কাতার সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  সিরিজের ম্যাচগুলো দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়ামে খেলা হয়।  সিরিজের পূর্বে হাশমতউল্লাহ শাহিদিকে আফগানিস্তানের ওডিআই দলের অধিনায়ক হিসেবে নিয়োগ দেয়া হয়। সিরিজে আফগানিস্তান ৩-০ ব্যবধানে জয়লাভ করে।
দলীয় সদস্য
২০২২ সালের ১২ জানুয়ারি নেদারল্যান্ডস দলে ম্যাক্স ও'ডাউডের পরিবর্তে মুসা আহমেদকে নেয়া হয়। উঠতি খেলোয়াড়দের দলে খেলার সুযোগ দেয়ার জন্য মোহাম্মদ নবি আফগানিস্তানের দল থেকে সরে দাঁড়ান।
আইএসও ৩১৬৬-২:এএফ
আইএসও ৩১৬৬-২:বিডি হল আইএসওর একটি মান যা আফগানিস্তানের উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে
তাপোৎপাদী বিক্রিয়া
থাম্ব| [[থার্মাইট বিক্রিয়া একটি বিখ্যাত তাপোৎপাদী বিক্রিয়া। এ বিক্রিয়ায় অ্যালুমিনিয়াম দ্বারা আয়রন (III) অক্সাইড জারিত করা হয় যা থেকে গলিত আয়রন উৎপাদনের জন্য যথেষ্ট তাপ মুক্ত হয়।]] একটি তাপোৎপাদী বিক্রিয়া হলো এমন  এক বিক্রিয়া যার জন্য সামগ্রিক স্ট্যান্ডার্ড এনথালপি পরিবর্তন ΔH এর মান ঋণাত্মক হয়ে থাকে ।" তাপোৎপাদী বিক্রিয়া সাধারণত তাপ প্রকাশ করে এবং শক্তিশালী বন্ধনগুলির সাথে দুর্বল বন্ধনসমূহ বন্ধন প্রতিস্থাপন করে । শব্দটি প্রায়শই বাহ্যিক বিক্রিয়ার সাথে বিভ্রান্ত করা হয়ে থাকে, যা আইইউপিএসি সঙ্গায়িত করেছে "... এমন একটি বিক্রিয়া যার জন্য সামগ্রিক গিবস মুক্ত শক্তির পরিবর্তন ΔG ঋণাত্মক হিসাবে সংজ্ঞায়িত করা হয়। "''
আইএসও ৩১৬৬-২:এএফ
বর্তমানে আফগানিস্তানের জন্য, আইএসও 3166-2 কোড ৩৪ টি প্রদেশকে সংজ্ঞায়িত করে।
তাপোৎপাদী বিক্রিয়া
উদাহরণ
অসংখ্য উদাহরণসমূহের মধ্যে রয়েছে : দহন, থার্মাইট বিক্রিয়া, শক্তিশালী অ্যাসিড এবং ক্ষারক,পলিমারকরণ বিক্রিয়ার সংমিশ্রণ। দৈনন্দিন জীবনের উদাহরণ হিসাবে, হাত উষ্ণকারীরা একটি তাপোৎপাদী বিক্রিয়া অর্জনের জন্য লোহার জারণ ব্যবহার করে:
তাপ উৎপাদী বিক্রিয়াগুলির একটি বিশেষ গুরুত্বপূর্ণ শ্রেণি হাইড্রোকার্বন জ্বালানীর দহন, যেমন: প্রাকৃতিক গ্যাসের জ্বলন:
আইএসও ৩১৬৬-২:এএফ
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। যার প্রথম অংশ হল এএফ, আফগানিস্তানের আইএসও 3166-1 আলফা -2 কোড। দ্বিতীয় অংশটি তিনটি অক্ষর।
বর্তমান কোড
প্রতিটি কলাম বাছাই করতে শিরোনামের বোতামে ক্লিক করুন। টীকা
ইউরেশিয়া সুড়ঙ্গ
ইউরেশিয়া সুড়ঙ্গ (তুর্কি: আভ্র্যাস্যা টানেলি) তুরস্কের ইস্তাম্বুলের একটি সড়ক সুড়ঙ্গ, যা বসফরাস নদীর জলরাশির নিচে দিয়ে অতিক্রম করছে। এই সুড়ঙ্গটি আনুষ্ঠানিকভাবে ২০ ডিসেম্বর ২০১৬ সালে খোলা হয় এবং২২ ডিসেম্বর ২০১৬ সালে যানবাহনের জন্য উন্মুক্ত হয়।
৫.৪ কিলোমিটার (৩.৪ মাইল) দ্বি-তল (ডাবল ডেক) সুড়ঙ্গটি ইউরোপীয় অংশের কুমকাপিকে এবং ইস্তাম্বুলের এশীয় অংশের কাদিউলির কোমলিয়ুলের সাথে সুড়ঙ্গ সড়ক সহ ১৪.৬ কিমি (৯.১ মাইল) পথের সাথে সংযুক্ত করে। এটি সমুদ্র উপকূলের নিচে বসফরাসকে সর্বোচ্চ ১০৬ মিটার গভীরতায় অতিক্রম করে।  এটি ২৯ অক্টোবর ২০১৩ সালে চালু হওয়া অন্তঃসামুদ্রিক রেল সুড়ঙ্গ মারমারে থেকে প্রায় ১ কিলোমিটার দক্ষিণে অবস্থিত। দুই মহাদেশের মধ্যে যাত্রায় প্রায় ৫ মিনিট সময় লাগে।    উভয় দিকে টোল সংগ্রহ করা হয়; ২০১৮ সালের হিসাবে, গাড়িগুলির জন্য ₺৩৬.৪০ (প্রায় ৪ মার্কিন ডলার) এবং মিনিবাসের জন্য ₺৫৪.৭০(৬ মার্কিন ডলার) টোল নেওয়া হয়।
পটভূমি
ইউরেশিয়া সুড়ঙ্গের ধারণাগত ভিত্তি ইস্তাম্বুল মহানগর পৌরসভার পক্ষে ইস্তাম্বুল বিশ্ববিদ্যালয় কর্তৃক গৃহীত ১৯৯৭ সালের পরিবহন মাস্টার প্ল্যানের ফলাফলগুলিতে ফিরে আসে। এই পরিকল্পনার ভিত্তিতে ২০০৩ সালে একটি নতুন বসফরাস পারাপারের জন্য প্রাক-সম্ভাব্যতা সমীক্ষা করা হয়। এই সমীক্ষার ফলাফল অনুসারে, সমাধান হিসাবে একটি সড়ক সুড়ঙ্গের প্রস্তাব দেওয়া হয়, যা সর্বোচ্চ সম্ভাব্যতার সর্বোচ্চ মাত্রা বা শর্ত সরবরাহ করে। [[3] [১৩]
ফণীশ্বরনাথ রেণু
ফণীশ্বরনাথ রেণু (১৯২১ — ১১ এপ্রিল, ১৯৭৭) প্রখ্যাত হিন্দি সাহিত্যিক ও স্বাধীনতা সংগ্রামী।
প্রারম্ভিক জীবন
ফণীশ্বরনাথ মণ্ডল একজন হিন্দি প্রগতিশীল সাহিত্যের এক অবিস্মরণীয় গল্পকার। তার জন্ম বিহারে র পূর্নিয়া জেলার ওরাহিতে। তার পিতা শীলানাথ মন্ডলের কাছেই তিনি প্রাথমিক লেখাপড়া করেন। নেপালের কৈরালা পরিবারে থাকাকালীন সেদেশের বিরাটনগর হতে ম্যাট্রিক পাশ করেন। কাশী বিশ্ববিদ্যালয়ে পড়াকালীন ভারত ছাড়ো আন্দোলনে যোগ দেন।
সাহিত্য
তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীণ মানুষের বঞ্চনা ও শোষন ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ী র সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।
রাজনীতি
১৯৪২ এর ভারত ছাড়ো আন্দোলনে যোগদান করে কারাবাস হয়। ভাগলপুর সেন্ট্রাল জেলে তার সহ রাজবন্দী ছিলেন সতীনাথ ভাদুড়ী। নেপালের রানাশাহীর বিরুদ্ধে সশস্ত্র বিপ্লবী আন্দোলনেও অংশ নিয়েছেন ১৯৫০ সালে। বিহারের প্রগতিশীল লেখক সংঘে জড়িত ছিলেন। জীবনের শেষ লগ্নে জরুরী অবস্থানকালীন জয়প্রকাশ নারায়নে র আন্দোলনের সাথেও যুক্ত হন তিনি এবং জেলে যান। জরুরী অবস্থা ও শিল্পী সাহিত্যিকদের কন্ঠরোধের প্রতিবাদস্বরূপ তার প্রাপ্ত পদ্মশ্রী পুরস্কার ফিরিয়ে দেন ও স্বাধীনতা সংগ্রামী ভাতা প্রত্যাখ্যান করেন ফণীশ্বরনাথ রেণু।
মৃত্যু
১১ এপ্রিল, ১৯৭৭ মৃত্যুবরণ করেন এই সাহিত্যিক।
কধুরখীল ইউনিয়ন
কধুরখীল বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আয়তন
কধুরখীল ইউনিয়নের আয়তন ২,৪৪৫ একর (৯.৯০ বর্গ কিলোমিটার)। তবে ২০১২ সালে এ ইউনিয়নের ১নং, ২নং ও ৩নং ওয়ার্ডকে বোয়ালখালী পৌরসভার অন্তর্ভুক্ত করা হয়।
জনসংখ্যার উপাত্ত
২০১১ সালের আদমশুমারি অনুযায়ী কধুরখীল ইউনিয়নের মোট জনসংখ্যা ২৪,৬৯৯ জন। এর মধ্যে পুরুষ ১১,৯৮১ জন এবং মহিলা ১২,৭১৮ জন। মোট পরিবার ৪,৯০৬টি।
অবস্থান ও সীমানা
বোয়ালখালী উপজেলার উত্তর-পশ্চিমাংশে কর্ণফুলীর তীরে কালুরঘাট সেতুর পূর্ব পাশ হতে কধুরখীল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের দক্ষিণে বোয়ালখালী পৌরসভা, পূর্বে পোপাদিয়া ইউনিয়ন ও চরণদ্বীপ ইউনিয়ন, উত্তরে কর্ণফুলী নদী ও রাউজান উপজেলার নোয়াপাড়া ইউনিয়ন এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ৫নং মোহরা ওয়ার্ড অবস্থিত।
নামকরণ
বহু আগে এ ইউনিয়নের মিলন মন্দিরে হত রাস উৎসব, ঐ রাস উৎসবটা হত তখন ১০/১৫ দিন ব্যাপী। ঐ উৎসবে হত তখন জনবহুল ঝাঁপি, দূর পাল্লা থেকে আসত লোকজন রাস উৎসবের টানে, লোকজন শ্রোতা মুগ্ধ হতেন পাঁচ মিশালী গানে। ঐ উৎসবে এসেছিলেন তখন উচ্চ পদস্থ কিছু লোক, হাঁটতে হাঁটতে বেহাল দশায় তারা বলেন 'অবুক-রে অবুক'। তখনকার যুগে ছিলনা কোন যানবাহনের ব্যবস্থা বহু ক্রোশ হাঁটতে হত। দীর্ঘতম রাস্তা হাঁটতে হাঁটতে ক্লান্ত মনে রুদ্ধনিঃশ্বাসে তারা বলেন 'রাস উৎসবে পৌঁছবো আমরা আর কন্দুর গেলে?' পাছে একজন পথচারী পেয়ে তারা তাকে জিজ্ঞেস করলেন, 'রাস উৎসবটাই যেতে ভাইরে আর কতদুর খিল?' লোকটা বলে, দুর নয় আর আছে সামান্য খিল, ঐ দেখা যায় পাড়াটার পরে বড় একটা বিল। সেই থেকে নামকরণ হয় কধুরখীল।
ইতিহাস
বাংলাদেশের স্বাধীনতা সংগ্রামে কধুরখীল ইউনিয়নে অংশগ্রহণ বিশেষভাবে পরিলক্ষিত হয়। বোয়ালখালী উপজেলায় যুদ্ধকালীন মুক্তিযোদ্ধাদের দুইটি অস্থায়ী ক্যাম্প ছিল যার একটি কধুরখীল ইউনিয়নের ১নং ওয়ার্ড এর আব্দুল মালেক শাহ্ এর বাড়ী। এই ক্যাম্পে মুক্তিযোদ্ধাদের নিরাপত্তাসহ সকল অস্ত্র সরঞ্জামাদি সংরক্ষণ ও সরবরাহ করা হত।
প্রশাসনিক কাঠামো
কধুরখীল ইউনিয়ন বোয়ালখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি কধুরখীল মৌজা নিয়েই গঠিত। এ ইউনিয়নের গ্রামগুলো হল:
শিক্ষা ব্যবস্থা
প্রাচীনকাল থেকেই কধুরখীল ইউনিয়ন বোয়ালখালী উপজেলায় শিক্ষার জন্য সুপ্রসিদ্ধ। জাতীয় পর্যায়ে শিক্ষাক্ষেত্রে এই এলাকার বহু গুণী শিক্ষাবিদ অবদান রেখে যাচ্ছেন। ২০১১ সালের আদমশুমারি অনুযায়ী এ ইউনিয়নের সাক্ষরতার হার ৬৩.২%। এ ইউনিয়নে ১টি ফাজিল মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১০টি প্রাথমিক বিদ্যালয় এবং বেশ কয়েকটি কিন্ডারগার্টেন স্কুল রয়েছে। এ এলাকার সবচেয়ে প্রাচীন বিদ্যাপীঠটির নাম হল কধুরখীল ইউনাইটেড মুসলিম উচ্চ বিদ্যালয়, যা ১৯৪৭ সালে স্থাপিত হয়।
যোগাযোগ ব্যবস্থা
কধুরখীল ইউনিয়নে যোগাযোগের প্রধান সড়ক কালুরঘাট-চৌধুরীহাট সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
কধুরখীল ইউনিয়নে ২৩টি মসজিদ ও ৬টি মন্দির রয়েছে।
খাল ও নদী
কধুরখীল ইউনিয়নের পশ্চিম পাশ ঘিরে বয়ে চলেছে কর্ণফুলী নদী। কর্ণফুলী নদীর পূর্বপাড়ে অর্থাৎ পশ্চিম কধুরখীল এর পাশ দিয়ে দুইটি খাল বয়ে চলেছে, একটি কধুরখীল সংলগ্ন পাড় ঘেঁষে চৌধুরী হাট হয়ে কধুরখীল ইউনিয়ন ও চরণদ্বীপ ইউনিয়ন এর মাঝখানে ভাণ্ডালজুড়ি খাল, অপরটি কালুরঘাট হয়ে কধুরখীল ও পূর্ব গোমদণ্ডীর মাঝখানে হাওলা খাল।
হাট-বাজার
কধুরখীল ইউনিয়নের প্রধান হাট/বাজার হল চৌধুরী হাট।
দর্শনীয় স্থান
কধুরখীল ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তি
কধুরখীল ইউনিয়নের উল্লেখযোগ্য ব্যক্তিগণের মধ্যে রয়েছে:
অ্যান্ড্রু স্ট্রস
অ্যান্ড্রু জন স্ট্রস, ওবিই (জন্ম: ২ মার্চ, ১৯৭৭) দক্ষিণ আফ্রিকার ট্রান্সভাল প্রদেশের জোহানেসবার্গে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষ বামহাতে ব্যাটিং উদ্বোধনে নামতেন। এছাড়াও, ইংল্যান্ড দলের নেতৃত্ব দিয়েছেন তিনি। কাউন্টি ক্রিকেটে মিডলসেক্স ক্রিকেট ক্লাবে খেলেছেন। ব্যাক ফুটে অভ্যস্ত অ্যান্ড্রু স্ট্রস অধিকাংশ সময়ই কাট ও পুল শট খেলতেন। স্লিপ কিংবা কভারে ফিল্ডিং করতে নামতেন।
বর্তমানে তিনি ইংল্যান্ড ক্রিকেট দলের ক্রিকেট পরিচালকের দায়িত্ব পালন করছেন।
খেলোয়াড়ী জীবন
১৯৯৮ সালে প্রথম-শ্রেণীর ক্রিকেটে তার অভিষেক ঘটে। ২০০৩ সালে শ্রীলঙ্কার বিপক্ষে একদিনের আন্তর্জাতিকে অভিষিক্ত হন স্ট্রস। ২০০৪ সালে মাইকেল ভন আঘাতপ্রাপ্ত হলে তার স্থলাভিষিক্ত হন তিনি। লর্ডসে নিউজিল্যান্ডের বিপক্ষে টেস্ট অভিষিক্ত হলে তিনি খুব দ্রুত জনপ্রিয়তা পান। প্রথম ইনিংসে ১১২ ও দ্বিতীয় ইনিংসে ৮৩ রান করে রান-আউটের শিকার হন। খেলায় ইংল্যান্ড দল জয়লাভ করে ও তিনি ম্যান অব দ্য ম্যাচের পুরস্কার পান। এরফলে লর্ডসে চতুর্দশ ব্যাটসম্যান হিসেবে অভিষেকেই সেঞ্চুরি করার গৌরব অর্জন করেন। এছাড়াও প্রথম ইংরেজ হিসেবে অভিষেকেই উভয় ইনিংসে সেঞ্চুরির দোড়গোড়ায় উপনীত হয়েছিলেন তিনি।
অধিনায়কত্ব
৭ জানুয়ারি, ২০০৯ তারিখে জনসমক্ষে সাবেক অধিনায়ক কেভিন পিটারসন ও কোচ পিটার মুরেজের মধ্যকার বিতর্কের পরপরই স্ট্রসকে ইংল্যান্ড দলের অধিনায়ক হিসেবে ঘোষণা করা হয়। পিটারসন মাত্র তিন টেস্টে অধিনায়কত্ব করেন ও পদত্যাগ করতে বাধ্য হন। অন্যদিকে মুরেজকে বরখাস্ত করা হয়। তাদের মধ্যকার বিতর্ক ২০০৮ সালে ভারতে অনুষ্ঠিত টেস্ট সিরিজের পর থেকে শুরু হয় যাতে ইংল্যান্ড তাদের দুই টেস্টের প্রথমটিতে পরাজয় ও দ্বিতীয়টিতে ড্র করেছিল।
অবসর
২৯ ডিসেম্বর, ২০১২ তারিখে শততম টেস্টে অংশগ্রহণের পর ক্রিকেট জীবন থেকে অবসরের ঘোষণা দেন তিনি। তার এ ঘোষণার পূর্বে দলীয় সঙ্গীরা ১০০ মদের বোতল আনে। এ প্রসঙ্গে স্ট্রস বলেন, আমি মনে করি এগুলো আমাকে অবসরকে চমৎকারভাবে পরিচ্ছন্ন করবে। তার উদ্বোধনী অংশীদার ও সহঃ অধিনায়ক অ্যালাস্টেয়ার কুককে অধিনায়ক ঘোষণা করা হয়। এরপূর্বেও কুক ইংল্যান্ড দলের টেস্ট অধিনায়ক ছিলেন ও বর্তমানে একদিনের আন্তর্জাতিকে অধিনায়কত্ব করছেন।
হিকরি হিল (গ্লাসগো, ভার্জিনিয়া)
হিকরি হিল ভার্জিনিয়ার রকব্রিজ কাউন্টির একটি ঐতিহাসিক সম্পদ ।
হিকরি হিলের মূল বাড়িটি নির্মিত হয়েছিলো ১৮২৩ থেকে ১৮২৪ সালের মধ্যে রূবেন গ্রিগসবিয়ের জন্য যিনি ৬ জুন,১৭৮০ সালে জন্মগ্রহণ করেছিলেন৷ তিনি ছিলেন অনেকগুলো বাচ্চার মধ্যে একজন,তার দূর সম্পর্কের আত্মীয়ের কাছে তিনি শিক্ষা পান যার নাম হিউ ব্লেয়ার গ্রিগসিবির (১৮৮০–১৮৮১)৷ কন্যা মেরি অ্যান গ্রিগসবি (১৮২৮–১৮৭৪) ১১ জুলাই, ১৮৪৮ সালে উইলিয়াম স্যান্ডারসন ম্যাককর্মিককে (১৮১৫-১৮৬৫) বিয়ে করেছিলেন।
ম্যাককর্মিক ছিলেন ওয়ালনাট গ্রোভ নামক রবার্ট ম্যাককর্মিকের (১৭৮০- ১৮৪৬) পুত্র। যাতে করে একই দেশের উত্তর প্রান্তে অবস্থিত রবার্ট স্যান্ডারসন ম্যাককর্মিকে (১৮৯৯-১৯১৯) জন্ম দেওয়ার পরে পরিবারটি শিকাগোতে ভাই সাইরাস ম্যাককর্মিক এবং লিয়েন্ডার জে ম্যাককর্মিকের সাথে ব্যবসায়ের জন্য চলে এসেছিল ।
রূবেন গ্রিগসবি এস্টেটে ৬ ফেব্রুয়ারি ১৮৬৩ সালে মারা যান। পুত্র লুসিয়েন পোর্টার গ্রিগসবি (১৮২০-১৮৯৩) ফার্মের সর্বশেষ গ্রিগসবি মালিক ছিলেন ।
মূল বাড়িটি তিনটি সমন্বিত চিমনিসহ ফ্লেমিশ বন্ড ইট থেকে ফেডারাল আর্কিটেকচার স্টাইলে নির্মিত হয়েছিল। দক্ষিণ পাশে ডোরিক কলামগুলির সাথে একটি দ্বিতল পোর্টিকো ছিল ।
হিকরি হিল ১৯৪৪ সাল পর্যন্ত ম্যাককর্মিক পরিবারের মালিকানাধীন ছিল। এটি ভার্জিনিয়া রাজ্য তালিকার ঐতিহাসিক স্থানগুলির তালিকা হিসাবে  ৮ জুন ২০০৬ সালে  ০৮১-০০২২ এবং ৩০ আগস্ট ২০০৬ সালে এই স্থানকে  ঐতিহাসিক স্থানগুলির জাতীয় নিবন্ধ হিসাবে যুক্ত হয়েছিল। সেই সময় এর মালিকরা ছিলেন ডোনাল্ড জে হাসফ্রেস এবং তার স্ত্রী ক্যামেরন এফ বুশনেল এবং প্রায়   জমি সংরক্ষণ করা হয়েছিলো।
এটি ভার্জিনিয়ার বর্তমান গ্লাসগো শহরের উত্তরে স্টেট রুট ৬০৮ (ফোরজি রোড) এবং ইন্টারস্টেট ৮১ এর মধ্যবর্তী ১৯৭ টি হিকরি হিল লেনে অবস্থিত।
ব্রজবুলি (১৯৭৯-এর চলচ্চিত্র)
ব্রজবুলি হল একটি জনপ্রিয় বাংলা হাসির চলচ্চিত্র যা পরিচালনা করেন পীযূষ বসু। এই চলচ্চিত্রটি ১৯৭৯ সালে রঞ্জনা ঘোষ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, ছায়া দেবী, রবি ঘোষ।
কাহিনী
গল্পটি হল ব্রজরাজ কারফর্মা একজন অভিজ্ঞ অফিস ক্লার্ক, যিনি সাধারণত খুব দেরিতে অফিসে আসেন এবং প্রত্যেকের সাথে গল্প করতে পছন্দ করেন। তাঁর গল্পের মূল বিষয় হল তাঁর কাল্পনিক বীরত্বপূর্ণ কর্মকাণ্ড। প্রথমে তিনি সহজ বাংলা স্টাইল দিয়ে একজন ফ্রিস্টাইল রেসলারকে নকআউট করার চেষ্টা করেন। পুরো দর্শক আসলে তাকে জানানোর চেষ্টা করে যে এটি একটি বিপজ্জনক খেলা। কিন্তু ব্রজনাথ কখনো কারো কথা শোনে না, তাই সেই লোকটির সাথে লড়াই করার সিদ্ধান্ত নেয় এবং জয়ী হয়। তারপর যখন তার আশেপাশের কিছু যুবকরা তাকে একটি টেস্ট ম্যাচের জন্য কিছু টিকিটের ব্যবস্থা করতে বলে তখন সে তাদের ক্রিকেট সম্পর্কে তার বীরত্বের কথা জানায়। একবার তিনি বলটিকে এত জোরে স্ট্রোক করলেন যে বলটি দুই টুকরো হয়ে গেল। একটি অংশ হারিয়ে যায় এবং অন্য অংশটি ফিল্ডারের হাতে ধরা পড়ে। সবাই তার বীরত্ব সম্পর্কে এতটাই মুগ্ধ যে কেউ এটিকে প্রশ্ন করে না এবং আম্পায়ারের সিদ্ধান্ত সম্পর্কে কেউ তাকে প্রশ্ন করে না। আবার অফিসে তিনি অন্যান্য সহকর্মীদের বলেন যে তিনি চার্লি চ্যাপলিনের খুব ঘনিষ্ঠ বন্ধু এবং তার চিত্রগ্রহণের অভিজ্ঞতা সম্পর্কে একটি ধারণা উপস্থাপন করেন। হঠাৎ তার বস এসে তাকে কাজ না করার অভিযোগ আনেন। এটি মূলত একটি গল্প যা আসলে ব্রজনাথের গল্প এবং জীবনধারা সম্পর্কে বর্ণনা করে।
শ্রেষ্ঠ পার্শ্ব অভিনেত্রী বিভাগে ক্রিটিকস চয়েস চলচ্চিত্র পুরস্কার
শ্রেষ্ঠ অভিনেত্রী বিভাগে ক্রিটিকস চয়েস চলচ্চিত্র পুরস্কার ক্রিটিক চয়েস অ্যাসোসিয়েশন (সিসিএ) কর্তৃক প্রদত্ত বার্ষিক ক্রিটিকস চয়েস চলচ্চিত্র পুরস্কারের একটি বিভাগ, যা চলচ্চিত্রে পার্শ্ব চরিত্রে অভিনেত্রীর সেরা অভিনয় পারদর্শিতার জন্য প্রদান করা হয়। ১৯৯৫ সালে ১ম ক্রিটিকস চয়েস পুরস্কার আয়োজনে প্রথমবার এই পুরস্কার প্রদান করা হয়। এই বিভাগে প্রথম পুরস্কার বিজয়ী মিরা সরভিনো মাইটি আফ্রোদিতি (১৯৯৫) চলচ্চিত্রে তার অভিনয়ের জন্য পুরস্কৃত হন। ২০০১ সাল পর্যন্ত কোনো আনুষ্ঠানিক মনোনীত প্রার্থী ঘোষণা করা হয়নি। বর্তমানে বার্ষিক ছয়জনকে মনোনয়ন দেওয়া হয়। ১৯৯৮ ও ২০০৫ সালে দুইবার দুইজন অভিনেত্রী যৌথভাবে এই পুরস্কার পেয়েছেন।
জোন অ্যালেন একাধিকবার পুরস্কার বিজয়ী একমাত্র অভিনেত্রী, যিনি দুইবার এই পুরস্কার অর্জন করেছেন। অ্যামি অ্যাডামস এই বিভাগে চারটি মনোনয়ন নিয়ে সর্বাধিক মনোনয়নের রেকর্ডটি ধরে রেখেছেন। ফ্রান্সেস ম্যাকডোরম্যান্ড ২০০০ সালে অলমোস্ট ফেমাস ও ওয়ান্ডার বয়েজ শিরোনামে দুটি ভিন্ন চলচ্চিত্রে অভিনয়ের জন্য মনোনীত হন এবং পুরস্কৃত হন। সাম্প্রতিক পুরস্কার বিজয়ী অ্যাঞ্জেলা বাসেট ব্ল্যাক প্যান্থার: ওয়াকান্ডা ফরেভার (২০২২) চলচ্চিত্রে রানী রামোন্ডা চরিত্রে অভিনয়ের জন্য এই পুরস্কার অর্জন করেন।
বিজয়ী ও মনোনীত
thumb|right|110px|[[জোন অ্যালেন দ্য ক্রুসিবল (১৯৯৬) ও প্লেজেন্টভিল (১৯৯৮)-এ অভিনয়ের জন্য দুইবার পুরস্কৃত হন।]] thumb|right|110px|[[অ্যাঞ্জেলিনা জোলি গার্ল, ইন্টারাপ্টেড (১৯৯৯)-এ অভিনয়ের জন্য পুরস্কৃত হন।]] thumb|right|110px|[[ক্যাথরিন জিটা-জোন্স শিকাগো (২০০২)-এ অভিনয়ের জন্য পুরস্কৃত হন।]] thumb|right|110px|[[রানে জেলওয়েগার কোল্ড মাউন্টেন (২০০৩)-এ অভিনয়ের জন্য পুরস্কৃত হন।]] thumb|right|110px|[[অ্যামি অ্যাডামস জুনবাগ (২০০৫)-এ অভিনয়ের জন্য পুরস্কৃত হন।]] thumb|right|110px|[[জেনিফার হাডসন ড্রিমগার্লস্‌ (২০০৬)-এ অভিনয়ের জন্য পুরস্কৃত হন।]] thumb|right|110px|[[কেট উইন্সলেট দ্য রিডার (২০০৮)-এ অভিনয়ের জন্য পুরস্কৃত হন।]] thumb|right|110px|[[মোনিক প্রেশাস (২০০৯)-এ অভিনয়ের জন্য পুরস্কৃত হন।]] right|110px|thumb|[[মেলিসা লিও দ্য ফাইটার (২০১০)-এ অভিনয়ের জন্য পুরস্কৃত হন।]] right|110px|thumb|[[অক্টাভিয়া স্পেন্সার দ্য হেল্প (২০১১)-এ অভিনয়ের জন্য পুরস্কৃত হন।]] right|thumb|110px|[[অ্যান হ্যাথাওয়ে লে মিজেরাবল (২০১২)-এ অভিনয়ের জন্য পুরস্কৃত হন।]] right|thumb|110px|[[লুপিটা ইয়ংও টুয়েলভ ইয়ার্স আ স্লেইভ (২০১৩)-এ অভিনয়ের জন্য পুরস্কৃত হন।]] right|thumb|110px|[[প্যাট্রিশিয়া আর্কেট বয়হুড (২০১৪)-এ অভিনয়ের জন্য পুরস্কৃত হন।]] right|thumb|110px|[[আলিসিয়া ভিকান্দার দ্য ডেনিশ গার্ল (২০১৫)-এ অভিনয়ের জন্য পুরস্কৃত হন।]] right|thumb|110px|[[ভায়োলা ডেভিস ফেন্সেস (২০১৬)-এ অভিনয়ের জন্য পুরস্কৃত হন।]] right|thumb|110px|[[অ্যালিসন জ্যানি আই, টনিয়া (২০১৭)-এ অভিনয়ের জন্য পুরস্কৃত হন।]] থাম্ব|110px|ডান|[[রেজিনা কিং ইফ বিয়েল স্ট্রিট কুড টক (২০১৮)-এ অভিনয়ের জন্য পুরস্কৃত হন।]] থাম্ব|110px|ডান|[[লরা ডার্ন ম্যারিজ স্টোরি (২০১৯)-এ অভিনয়ের জন্য পুরস্কৃত হন।]] থাম্ব|110px|ডান|[[আরিয়ানা ডাবোজ ওয়েস্ট সাইড স্টোরি (২০২১)-এ অভিনয়ের জন্য পুরস্কৃত হন।]]
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
মোহাম্মদ গাজালী
মোহাম্মদ ইব্রাহিম জয়েনউদ্দীন ইব্বু গাজালী (জন্ম: ১৫ জুন, ১৯২৪ - মৃত্যু: ২৬ এপ্রিল, ২০০৩) তৎকালীন ব্রিটিশ ভারতের মুম্বই এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে মহারাষ্ট্র, মুসলিম ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ইব্বু গাজালী নামে পরিচিত মোহাম্মদ গাজালী।
প্রথম-শ্রেণীর ক্রিকেট
১৯৪২-৪৩ মৌসুম থেকে ১৯৫৪-৫৫ মৌসুম পর্যন্ত মোহাম্মদ গাজালী’র প্রথম-শ্রেণীর খেলোয়াড়ী জীবন চলমান ছিল।
১৯৫৩-৫৪ মৌসুমে করাচীতে সার্ভিসেস দলের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৬০ রান করেন। পরের মৌসুমে লাহোরে পাঞ্জাবের বিপক্ষে ব্যক্তিগত সেরা বোলিং পরিসংখ্যান ৫/২৮ দাঁড় করান।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মোহাম্মদ গাজালী। সবগুলো টেস্টই ইংল্যান্ডের বিপক্ষে খেলেছিলেন তিনি। ১ জুলাই, ১৯৫৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ১৯৫৪ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।
অফ স্পিনার অল-রাউন্ডার হিসেবে ১৯৫৪ সালে পাকিস্তানের প্রথম ইংল্যান্ড সফরে দুই টেস্টে অংশ নেন। ট্রেন্ট ব্রিজ টেস্টে ১৮ ও ১৪ রান তুলেন। কিন্তু, ওল্ড ট্রাফোর্ডে নিজস্ব দ্বিতীয় টেস্টে অমর্যাদাকর রেকর্ডের সাথে স্বীয় নামকে জড়িয়ে রেখেছেন। ওল্ড ট্রাফোর্ডে দুই ঘণ্টার মধ্যেই জোড়া শূন্য রান করেন। এটি টেস্টের ইতিহাসের দ্রুততম সময়ের মধ্যে ঘটে।
ঐ সফরে সব মিলিয়ে ২৮.৬১ গড়ে ৬০১ রান ও ৩৯.৬৪ গড়ে ১৭ উইকেট পান। এক বছর পূর্বে শক্তিধর পাকিস্তান ঈগলেটসের সদস্যরূপে ইংল্যান্ড গমন করেছিলেন।
অবসর
ক্রিকেট খেলা থেকে অবসর গ্রহণের পর প্রশাসনের দিকে ধাবিত হন। ১৯৭২-৭৩ মৌসুমে পাকিস্তান দলের ব্যবস্থাপক হিসেবে অস্ট্রেলিয়া গমন করেন। পাকিস্তান বিমানবাহিনীতে কাজ করেন। এ পর্যায়ে তিনি পাকিস্তান বিমানবাহিনীর উইং কমান্ডার পদবী ধারনপূর্বক অবসর নেন।
ব্যক্তিগত জীবনে বিবাহিত ছিলেন। তার শ্বশুর ফিরোজ খান ১৯২৮ সালের অলিম্পিক গেমসে ভারতের হকি দলের স্বর্ণপদক বিজয়ী ছিলেন। ২৬ এপ্রিল, ২০০৩ তারিখে ৭৮ বছর বয়সে পাকিস্তানের করাচী এলাকায় মোহাম্মদ গাজালী’র দেহাবসান ঘটে।
রোমীয় যিহূদিয়া প্রদেশ
যিহূদিয়া (יהודה, প্রমিত Yəhūda তিবেরীয় Yehūḏā; Ἰουδαία Ioudaia; Iūdaea), কখনও কখনও ভৌগোলিক অঞ্চল যিহূদা থেকে পৃথকীকরণ করতে তার মূল লাতিন রূপ Iudæa বা Iudaea হিসেবে লেখা হয়, ছিল একটি রোমীয় প্রদেশ যার অন্তর্ভুক্ত ছিল যিহূদিয়া, শমরিয়া এবং ইদোমিয়া অঞ্চল এবং এর ব্যাপ্তি সাবেক হাশ্মোনীয় ও হেরোদীয় রাজ্যসমূহ পর্যন্ত বিস্তৃত ছিল।
মজন হাসান
মজন হাসান (জন্ম ১৯৭৯) একজন মিশরীয় নারী অধিকার প্রচারক। তিনি নাজরা ফর ফেমিনিস্ট স্টাডিজের প্রতিষ্ঠাতা, তিনি ২০১১ সালের মিশরীয় বিপ্লবের প্রতিবাদে অংশ নিয়েছিলেন এবং সেই সময়ে যারা যৌন নির্যাতনের শিকার হয়েছিল তাদের সাহায্য করার জন্য কাজ করেছিলেন। তিনি এরপর থেকে সফলভাবে মিশরের সংবিধান এবং নারীদের সুরক্ষার জন্য যৌন অপরাধ আইনে পরিবর্তন আনার জন্য প্রচারণা চালান। মজন ২০১৩ সালে গ্লোবাল ফান্ড ফর উইমেনের উদ্বোধনী শার্লট বুনছ হিউমান রাইটস অ্যাওয়ার্ডে ভূষিত হন। তিনি ২০১৬ সালে "বিকল্প নোবেল শান্তি পুরস্কার" নামে পরিচিত রাইট লাইভলিহুড অ্যাওয়ার্ডও পেয়েছিলেন। বিদেশী তহবিল আইন লঙ্ঘনের অভিযোগে মিশর সরকার তার ভ্রমণ নিষেধাজ্ঞা ও সম্পদ বাজেয়াপ্ত করেছে।
জীবনের প্রথমার্ধ
মজন হাসান ১৯৭৯ সালে সৌদি আরবে মিশরীয় পিতামাতার কাছে জন্মগ্রহণ করেছিলেন। তার বাবা সেখানে একটি বিশ্ববিদ্যালয়ে কাজ করতেন এবং তার মা ছিলেন একজন শিক্ষাবিদ। তাকে ১০ বছর বয়স থেকে সৌদি আরবে তার ইচ্ছার বিরুদ্ধে পর্দা করতে হয়েছিল, যতক্ষণ না ১৪ বছর বয়সে তার পরিবার মিশরে ফিরে আসে। তিনি কায়রো বিশ্ববিদ্যালয় থেকে নাগরিক সমাজ ও মানবাধিকার বিষয়ে ডিপ্লোমা এবং আমেরিকান কায়রো বিশ্ববিদ্যালয় থেকে আন্তর্জাতিক মানবাধিকার বিষয়ে স্নাতকোত্তর ডিগ্রি অর্জন করেন। তিনি বলেছেন যে তার মা তাকে নারীবাদী হওয়ার জন্য অনুপ্রাণিত করেছিলেন।
নারী অধিকার প্রচারক
তিনি ২০০৭ সালে নারীদের জন্য নারিজা স্টাডিজ নামে নারাজা স্টাডিজ প্রতিষ্ঠা করেন এবং এর নির্বাহী পরিচালক হিসেবে কাজ করেন। সংগঠনটি সারা দেশে মানবাধিকার লঙ্ঘনের নথির কাজ করে। নাজরা ২০১১ সালের মিশরীয় বিপ্লবের সময় তাহরির স্কয়ারে বিক্ষোভে সক্রিয় অংশ নিয়েছিল এবং সেখানে ঘটে যাওয়া যৌন নিপীড়নের একটি সমন্বিত প্রতিক্রিয়া প্রদান করতে সাহায্য করেছিল। এছাড়াও ২০১১ সালে সংগঠনটি সুয়েজে রুটি বিক্রেতাদের জন্য একটি ইউনিয়ন প্রতিষ্ঠায় সহায়তা করেছিল। নাজরা ২০১২ সাল থেকে ধর্ষণের শিকার ১২ জনকে স্থানান্তরিত করতে সাহায্য করেছে। এটি যৌন নিপীড়নের ৬০ জনেরও বেশি ভুক্তভোগীদের চিকিৎসা ও মনস্তাত্ত্বিক সহায়তা প্রদান করেছে এবং ১০০ টিরও বেশি নারীকে আইনি পরামর্শ দিয়েছে যারা যৌন হয়রানির শিকার হয়েছেন বা প্রতিবাদে অংশগ্রহণের কারণে গ্রেফতার হয়েছে।
হ্যাপী আখন্দ
প্রাথমিক জীবন
হ্যাপি আখন্দ ১৯৬৩ সালের ১২ই অক্টোবর ঢাকার পাতলা খান লেনে জন্মগ্রহণ করেন। জন্মের সময় তার ভাই লাকী আখান্দ তার হাতে একটি পয়সা গুজে দিয়েছিলেন এবং প্রায় ৪-৫ দিন পর তিনি হাসপাতাল থেকে বাড়ি ফেরার পরও তার হাতে গুজে দেওয়া পয়সাটা ছিল। ছোটবেলায় ভাত খাওয়ার সময় তিনি কাকদের ডেকে ডেকে ভাত খাওয়াতেন। তিনি কোন বিষয় সম্পর্কে একবার শুনলেই মুখস্থ করে ফেলতেন। মাত্র ১০ বছর বয়সে তার হাতে গিটারের তাল ধরা দেয়। শুরুর দিকে হ্যাপী আখন্দ ভাই লাকী আখন্দের সাথে বিভিন্ন কনসার্টে অংশ নিতেন তবলা বাজানোর জন্য।
ব্যান্ড গঠন
হ্যাপি আখন্দ 'উইন্ডি সাইড অব কেয়ার' নামে একটি ব্যান্ড গড়েছিলেন যা ছিল একটি পাকিস্তানি ব্যান্ড। সেখানে তিনি দক্ষ হাতে গিটার বাজানোর পাশাপাশি গানও গাইতেন। কলকাতার মধু মুখার্জি ছিলেন তার ছাত্র। ১৯৭৫ সালে 'আবার এলো যে সন্ধ্যা' গানটি লিখেছিলেন এসএম হেদায়েত এবং সুর করেছিলেন লাকী আখন্দ। এই গানটির সংগীত আয়োজন করে হ্যাপি আখন্দ বাংলাদেশ টেলিভিশনে গেয়েছিলেন। লাকী আখন্দের সাথে হ্যাপির বয়সের ব্যবধান বড়জোর ১০ বছরের হলেও তারা ছিলেন বন্ধুর মতো। ১৯৭২ এর পর ২১ শে ফেব্রুয়ারি ২৬ শে মার্চ, ১৬ই ডিসেম্বর এর মতো জাতীয় উৎসবগুলোতে গণসঙ্গীত পরিবেশন করতো হ্যাপী।
পোপাদিয়া ইউনিয়ন
পোপাদিয়া বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আয়তন
পোপাদিয়া ইউনিয়নের আয়তন ২,৫৬৪ একর (১০.৩৮ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী পোপাদিয়া ইউনিয়নের মোট জনসংখ্যা ২৩,১৮৮ জন। এর মধ্যে পুরুষ ১২,০৫৭ জন এবং মহিলা ১১,১৩১ জন। মোট পরিবার ৪,৩২০টি।
অবস্থান ও সীমানা
বোয়ালখালী উপজেলার মধ্যভাগে পোপাদিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৪ কিলোমিটার। এ ইউনিয়নের দক্ষিণে সারোয়াতলী ইউনিয়ন, পূর্বে আমুচিয়া ইউনিয়ন ও শ্রীপুর খরণদ্বীপ ইউনিয়ন, উত্তরে শ্রীপুর খরণদ্বীপ ইউনিয়ন ও চরণদ্বীপ ইউনিয়ন এবং পশ্চিমে কধুরখীল ইউনিয়ন ও বোয়ালখালী পৌরসভা অবস্থিত।
প্রশাসনিক কাঠামো
পোপাদিয়া ইউনিয়ন বোয়ালখালী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী পোপাদিয়া ইউনিয়নের সাক্ষরতার হার ৬৫.৭%। এ ইউনিয়নে ১টি আলিম মাদ্রাসা, ৪টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
পোপাদিয়া ইউনিয়নে যোগাযোগের প্রধান প্রধান সড়কগুলো হল গোমদণ্ডী-পোপাদিয়া সড়ক, চরণদ্বীপ-পোপাদিয়া সড়ক এবং আমুচিয়া-পোপাদিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
পোপাদিয়া ইউনিয়নে ২৫টি মসজিদ, ১টি ঈদগাহ ও ১২টি মন্দির রয়েছে।
খাল ও নদী
পোপাদিয়া ইউনিয়নের পোপাদিয়া, সৈয়দপুর, আকুবদণ্ডী, বিদগ্রাম, আকলিয়া গ্রামের মধ্যখানে প্রবাহিত বোয়ালখালী খাল।
হাট-বাজার
পোপাদিয়া ইউনিয়নের প্রধান ২টি হাট/বাজার হল চাঁদার হাট এবং অন্নপূর্ণা হাট।
দর্শনীয় স্থান
পোপাদিয়া ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তি
পোপাদিয়া ইউনিয়নের উল্লেখযোগ্য ব্যক্তিগণের মধ্যে রয়েছে:
অ্যালেন ওকম্যান
অ্যালেন স্ট্যানলি মাইলস ওকম্যান (Alan Oakman; জন্ম: ২০ এপ্রিল, ১৯৩০ - মৃত্যু: ৬ সেপ্টেম্বর, ২০১৮) ইংল্যান্ডের হ্যাস্টিংস এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৬ সালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন অ্যালেন ওকম্যান।